Gandia inicia una campanya per promocionar les ajudes destinades a la rehabilitació, accessibilitat, eficiència energètica i conservació d'edificis
07 abril 2021

## Gandia inicia una campanya per promocionar les ajudes destinades a la rehabilitació, accessibilitat, eficiència energètica i conservació d'edificis07 abril 2021Última actualització: 07 abril 2021

![](../gestion/img/4d46bc9578e96587d962b7ebd5f70114e122eebd34b888ae0422c19af1df7d29.jpg)  
  

La regidora delegada d'Habitatge i Regeneració Urbana, **Amparo Victoria** ha presentat aquest matí en roda de premsa una campanya d'informació adreçada a conscienciar la ciutadania de Gandia sobre la necessitat de tenir el informe avaluació de l'edifici que permet accedir a tot un seguit d'ajudes en matèria d'habitatge. La iniciativa compta amb la col·laboració del Col·legi Territorial d'Arquitectes de València i el Col·legi d'Administradors de Finques de València i Castelló.

"_Són ajudes a les quals la ciutadania té dret_" va explicar Victoria qui ha lamentat que hi haja vegades que aquests ajuts es perden per falta d'informació o per desconeixement d'aquestes interessants subvencions públiques, destinades a la rehabilitació, accessibilitat, eficiència energètica i conservació, queden desertes.

Durant la compareixença, l'edil ha explicat que l'Informe d'Avaluació de l'Edifici (IEE) és un document que recull la informació i anàlisi de l'estat de l'edifici d'ús residencial de l'habitatge respecte a la seua conservació, a les condicions d'accessibilitat i la seua avaluació energètica. Un document que valora l'estat de l'edifici per poder fer les obres de rehabilitació i manteniment més aconsellables. Aquest document és obligatori per a edificacions d'habitatge de més de cinquanta anys i catalogades i que s'ha de fer cada deu anys.

D'aquesta manera i una vegada en possessió de l'IEE, les comunitats de propietaris podran accedir a sol·licitar subvencions per a la conservació, a l'accessibilitat d'edificis, les destinades a millorar l'eficiència energètica i aquelles ajudes del programa de foment de la regeneració i renovació urbana i rural del Pla Estatal d'Habitatge 2018 a 2021. És a dir, programes públics d'ajudes per al foment de la rehabilitació, independentment de l'antiguitat de l'edifici (ARRURs o similars). En aquest sentit, s'ha recordat que a la nostra ciutat hi ha en aquests moments en marxa dos ARRURs: el de Beniopa-Plaça El·líptica (dotat amb més de 3 milions d'euros) i el de Raval (amb una inversió de 2,6 milions d'euros).  
També hi ha subvencions per als Informes d'Avaluació d'Edificis.

"_Volem que els ciutadans es posen en contacte amb l'Oficina de l'Habitatge (plaça del Tirant s/n) o visitar [http://habitatge.gandia.org](http://habitatge.gandia.org), on es donarà tota la informació necessària i resoldrem tots els dubtes que tinguen els interessats_" va destacar l'edil qui va tornar a incidir que tant Ajuntament de Gandia com la Conselleria d'Habitatge "_podem ajudar-los en les seues necessitats de rehabilitació, reforma o reparació dels seus edificis. Per això, des d'ací anime els veïns i veïnes de Gandia a que utilitzen aquest servei per demanar informació no només sobre l'Informe d'Avaluació de l'Edifici, sinó sobre tots els ajuts que tenim disponibles i que ja han beneficiat 838 famílies gandians durant 2020_".

Victòria va voler també agrair la col·laboració tant el Col·legi d'Administradors de Finques com el Col·legi d'Arquitectes, posant-se a disposició dels propietaris i usuaris dels habitatges i locals. "_El seu paper és fonamental per a molts gandians puguen conéixer aquest tipus de subvencions i presentar els seus informes"._ _"Seguirem treballant en temps difícils perquè Gandia seguisca en marxa i que les persones que així ho necessiten tinguen un habitatge digne_".

[Twittear](https://twitter.com/share)